b'\n_START_ARTICLE_\nRadioluminiscenca\n_START_PARAGRAPH_\nRadioluminiscenca je pojav, pri katerem snov oddaja svetlobo zaradi vpliva ionizirajo\xc4\x8dega sevanja. Ionizacijski delec torej tr\xc4\x8di z atomom ali molekulo in s tem povzro\xc4\x8di prehod orbitalnega elektrona na vzbujeno stanje. Po prehodu na osnovno stanje sprosti odve\xc4\x8dno energijo kot foton dolo\xc4\x8dene valovne dol\xc5\xbeine._NEWLINE_Obi\xc4\x8dajni radioluminiscen\xc4\x8dni material so luminiscen\xc4\x8dna barvila (luminofori), ki oddajajo svetlobo zaradi tricija, in se uporabljajo za osvetljevanje \xc5\xa1tevil\xc4\x8dnice in kazalcev na uri ter merkov na oro\xc5\xbeju. Nekdaj se je pri urah uporabljala tudi me\xc5\xa1anica cinkovega sulfida, radija in bakra._NEWLINE_Radioluminiscenca je tudi uporabna za merjenje submikroskopskih razdalj in transportov na molekularnem nivoju, ki jih ni mogo\xc4\x8de analizirati z drugimi tehnikami. Tako se lahko analizira npr. kinetiko izmenjave lipidov med vezikli, mehanizem vezave ligandov in membranskega transporta ter razdaljo med glikokaliksom in lipidnem dvosloju.'